
Narva linnas asuva riigi omandis oleva 
Linnuse tn 2 katastriüksuse tasuta Narva
linna omandisse taotlemine
1. Asjaolud ja menetluse käik 

Narva linna arengukava 2008-2021 (kinnitatud Narva Linnavolikogu 26.09.2007 määrusega 
nr 36) raames on väljatöötatud projekt „Joaoru puhkeala arendamine“. Joaoru puhkeala arendamise projekti kohaselt vajab Joaoru puhkeala terviklikku ja kompleksset väljaarendamist. Puhkeala väljaarendamise läbi luuakse kaasaegne heakorrastatud rekreatsiooniala puhkuseks ja vaba aja veetmiseks, rajatakse infrastruktuur suurte kultuuri- ja meelelahutusürituste läbiviimiseks ning tervisespordialadega tegelemiseks. Puhkealale loodava infrastruktuuri hulka kuulub ka Linnuse tn 2 maaüksusele kavandatud rannahoone, mille ühiskondlike ehitiste funktsiooniga osale (90%) plaanitakse ehitada administratiiv-, tehnilised-, majandus-, lao-, riietus-, ja duširuumid ning tualetid ja terrass. Rannahoone ärimaa osale (10%) on kavandatud kohvik, abiruumid, spordikauplus. Eeldatakse, et Joaoru puhkeala arendamise projekti raames baasinfrastruktuuri, kommunikatsioonide, rajatiste, ehitiste, spetsiaalsete seadmete ja tervikuna heakorrastatud territooriumi loomine avaliku sektori poolt loob ilmsed eelised ettevõtluse arendamiseks Joaoru piirkonnas (toitlustuse teenuste või puhkuse ja meelelahutuse organiseerimise teenuste pakkumine lastele ja täiskasvanutele). Projekti „Joaoru puhkeala arendamine“ toetatakse Ettevõtluse Arendamise Sihtasutuse (EAS) poolt. Antud projekti rahastatakse „Elukeskkonna arendamise rakenduskava“ vahenditest „Piirkondade tervikliku ja tasakaalustatud arengu“ suuna „Linnaliste piirkondade arendamise“ meetmest. Meetme elluviijaks on Siseministeerium ja EAS (https://riigiteataja.ee/akt/13350503). 

Linna arengukava on kooskõlas linna üldplaneeringuga (kehtestatud Narva Linnavolikogu 28.11.2001.a määrusega nr 92/49), milles Joaoru linnaosa jõeäärne maa-ala on määratud Joaoru puhkealaks ja terve puhkeala territoorium on ette nähtud avalikuks kasutamiseks. Samuti on Joaoru puhkeala arendamine ette nähtud uues Narva Linnavolikogu 13.10.2011. a otsusega nr 128 vastu võetud üldplaneeringus.

Kuna Linnuse tn 2 krunt on vajalik linna arengukavas võetud kohustuste täitmiseks ja linna arengu projekti elluviimiseks kehtestatud detailplaneeringuga ja koostatud ehitusprojektis kavandatud sihtotstarbega, tuleb taotleda Keskkonnaministeeriumilt Linnuse tn 2 maaüksuse tasuta üleandmist Narva linnale Riigivaraseaduse § 33 lõike 1 punkti 1 alusel.

2. Õiguslikud alused 
2.1 Riigivaraseaduse § 33 lõike 1 punkti 1 alusel võib riigivara, väljaarvatud väärtpaberi, tasuta või alla hariliku väärtuse võõrandada, kui vara on vajalik kohaliku omavalitsuse üksusele tema seadusest tulenevate ülesannete täitmiseks või ettevõtluskeskkonna arendamiseks.
2.2 Kohaliku omavalitsuse korralduse seaduse §6 lõige 1 kohaselt on omavalitsusüksuse ülesandeks korraldada antud vallas või linnas sotsiaalabi ja -teenuseid, vanurite hoolekannet, noorsootööd, elamu- ja kommunaalmajandust, veevarustust ja kanalisatsiooni, heakorda, jäätmehooldust, ruumilist planeerimist, valla- või linnasisest ühistransporti ning valla teede ja linnatänavate korrashoidu, juhul kui need ülesanded ei ole seadusega antud kellegi teise täita. Kohaliku omavalitsuse korralduse seaduse §6 lõige 3 kohaselt otsustab ja korraldab omavalitsusüksus neid kohaliku elu küsimusi, mis ei ole seadusega antud kellegi teise otsustada ja korraldada.

2.3 Kohaliku omavalitsuse korralduse seaduse §37 lõige 1 kohaselt vallal ja linnal peab olema arengukava. Arengukava on omavalitsusüksuse pika- ja lühiajalise arengu eesmärke määrav ja nende elluviimiseks tegevusi kavandav dokument, mis tasakaalustatult arvestab majandusliku, sotsiaalse ja kultuurilise keskkonna ning looduskeskkonna arengu pikaajalisi suundumusi ja vajadusi ning on aluseks erinevate eluvaldkondade arengu integreerimisele ja koordineerimisele.

2.4 Narva Linnavolikogu 01.12.2011.a otsuse nr 145 „Narva Linnavolikogu 08.09.2011.a otsuse nr 125 Linnuse tn 2 maaüksuse munitsipaalomandisse taotlemine ja sihtotstarbe määramine“ kehtetuks tunnistamine“ punkti 4.2 kohaselt taotleb Linnavalitsus pärast Linnuse tn 2 maaüksuse riigi omandisse jätmise vajalikke toimingud Keskkonnaministeeriumilt Riigivaraseaduse § 33 lõike 1 punkti 1 alusel Linnuse tn 2 maaüksuse tasuta üleandmist Narva linnale.  
3. Otsus
Taotleda Keskkonnaministeeriumi  valitsemisel oleva riigivara asukohaga Ida-Viru maakond, Narva linn, Linnuse tn 2 (katastritunnus 51101:007:0126, pindala 4398 m2, maakasutuse sihtotstarve – 90% ühiskondlike ehitiste maa ja 10% ärimaa) tasuta võõrandamist Narva linna omandisse kohaliku omavalitsuse ülesannete täitmiseks.

4. Rakendussätted
4.1 Korraldus jõustub teatavakstegemisest.
4.2 Korraldust on võimalik vaidlustada Tartu Halduskohtu Jõhvi kohtumajas 30 päeva jooksul alates jõustumisest.

